"物类相感志"是旧本题东坡先生撰文言文古书.古籍简介 "物类相感志"·十八卷(浙江巡抚采进本) 四库提要 然苏轼不闻有此书.又题僧赞宁编次.按晁公武"读书志"及郑樵"通志·艺文略"皆载"物类相感志"十卷,僧赞宁撰.是书分十八卷,既不相符.又赞宁为宋初人,轼为熙宁,元祐间人,岂有轼著此书而赞宁编次之理?其为不通坊贾伪撰售欺审矣.且书以物类相感为名,自应载琥珀拾芥磁石引针之属,而分天,地,人,鬼,鸟,兽,草,木,竹,虫,鱼,宝器十二门隶事,全似类书,名实乖舛,尤征其妄也.